b'\n_START_ARTICLE_\nFrancoska solata\n_START_PARAGRAPH_\nFrancoska solata je klasi\xc4\x8dna zelenjavna solata s krompirjem, korenjem, kislimi kumaricami, grahom, jajci in majonezo. Ta solata je bila prvi\xc4\x8d javnosti predstavljena v Moskvi okoli leta 1860. Izumil jo je Belgijec (za katerega se je verjelo, da je v bistvu Francoz) po imenu Lucien Olivier, ki je v tistih \xc4\x8dasih imel v Moskvi pari\xc5\xa1ko restavracijo po imenu Hermitage. Od tod tudi ime Francoska solata, ki pa je v svetu znana pod imenom "Russian salad" oz. ruska solata._NEWLINE_Najdemo jo skoraj v vsaki samopostre\xc5\xbeni restavraciji in na mizah dru\xc5\xbein med novoletnimi prazniki.\n_START_SECTION_\nPredpriprava\n_START_PARAGRAPH_\nKrompir operemo in olupljenega ter narezanega na manj\xc5\xa1e kose skuhamo v vreli vodi. Koren\xc4\x8dek in grah operemo in lo\xc4\x8deno kuhamo v slani vodi. Zelenjavo lahko uporabimo zamrznjeno, najbolje pa je, \xc4\x8de uporabimo kar sve\xc5\xbeo z vrta, \xc4\x8de ga seveda imamo. Vmes ali prej skuhamo jajca, ki jih olupimo ter pustimo stati pribli\xc5\xbeno 8 do 10 minut. Majonezo lahko naredimo sami ali pa kar uporabimo kupljeno iz trgovine._NEWLINE_Bolje je, \xc4\x8de kuhate krompir in zelenjavo v pari.\n_START_SECTION_\nPriprava in\xc2\xa0\xc2\xbbfinese\xc2\xab\n_START_PARAGRAPH_\nZelenjavo, ki mora biti narezana na majhne ko\xc5\xa1\xc4\x8dke, zme\xc5\xa1amo v loncu ali posodi ter dodamo jajca in majonezo. Zme\xc5\xa1ana naj bo z \xc5\xbelico, saj tako zelenjava ostane na pribli\xc5\xbeno isto velikih ko\xc5\xa1\xc4\x8dkih. Zelenjava v posodi mora biti pribli\xc5\xbeno iste temperature, saj tako majoneza ne dobi neza\xc5\xbeelene rumene barve in ostane bela. Za bolj\xc5\xa1i okus lahko dodamo \xc5\xa1\xc4\x8depec soli, malce belega ali \xc4\x8drnega popra in malo limoninega soka po okusu.\n_START_SECTION_\nServiranje\n_START_PARAGRAPH_\nNajbolje je, \xc4\x8de solato ponudimo poleg mesnih jedi, servirana pa naj bo na kro\xc5\xbeniku ali pa v manj\xc5\xa1ih posodicah s primerno dekoracijo.'